Icon

Description automatically generated

**MAARDU LINNAVALITSUS**

**PLANEERIMIS- JA MAJANDUSOSAKOND**

|  |  |
| --- | --- |
| Detailplaneeringu menetlusse  kaasatud isik | 18.07.2025 nr 7-1.3/1970 |

**Teavituskiri: Kroodi tn 2 kinnistu ning lähiala**

**detailplaneeringu kehtestamine**

Kroodi tn 2 kinnistu ning lähiala detailplaneering algatati Maardu Linnavalitsuse 26.05.2021 korraldusega nr 402. Detailplaneeringu koostamise eesmärgiks on määrata kinnistule ehitus- ja hoonestustingimused äri- ja tootmishoonete püstitamiseks, juurdepääsud, tehnovõrgud, haljastus. Detailplaneeringu ala suurus on ligikaudu 3,31 ha.

Kroodi tn 2 ja Kroodi tn 2e kruntide piire ei ole ette nähtud muuta. Kavandatud on muuta Kroodi tn 2 kinnistu sihtotstarvet. Detailplaneeringuga on Kroodi tn 2 kinnistule ette nähtud ehitusõigus kuni viiele hoonele maksimaalse kõrgusega 15 m või 3 korrust, ehitisealuse pinnaga kuni 7600 m2. Planeeritud alale pääseb Kroodi tänavalt mööda olemasolevat juurdepääsuteed. Uusi juurdepääse pole alale kavandatud. Parkimine on lahendatud krundisiseselt. Krundi haljastuse minimaalne osakaal peab olema vähemalt 20%, osa kõrghaljastatud. Uus kõrghaljastus peab olema rajatud enne esimesele hoonele kasutusloa väljastamist.

Detailplaneeringu avaliku väljapaneku ajal 12.05.2025 kuni 25.05.2025 ei ole detailplaneeringu lahenduse osas kirjalikke seisukohti esitatud.

Maardu Linnavalitsus kehtestas Kroodi tn 2 kinnistu ning lähiala detailplaneeringu 15.07.2025 korraldusega nr 404.

Detailplaneeringuga on võimalik tutvuda Maardu linna kodulehel: <https://maardu.ee/kroodi2> või vastuvõtuaegadel Maardu Linnavalitsuse planeerimis- ja majandusosakonnas.

Lugupidamisega

/allkirjastatud digitaalselt/

Tõnu Kirves

Osakonna juhataja ülesannetes

Annabel Mett 6060731

annabel.mett@maardu.ee